
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 372 

4 Αυγούστου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παραχώρηση κατά χρήση δημσσίων δασικών εκτά¬ 
σεων στη θέση «Αγ. Παύλσς» Τ.Δ. Νικητής Δήμου 
Σιθωνίας Ν. Χαλκιδικής, για την εγκατάσταση και 


λειτουργία παιδικής κατασκήνωσης. 1 

Τροποποίηση ορίων μονίμου καταφυγίου Άγριας 
Ζωής στην περιοχή «ΛΑΠΑΝΑ» Δήμων Κορεστεί- 
ων, Βιτσίου και Καστοριάς, Περιφέρειας Δυτικής 

Μακεδονίας. 2 

Κήρυξη ως αναδασωτέας έκτασης 2518,03 τμ., στη 
θέση «Κάρυά» Δημοτικής δασικής έκτασης, στο 
Δ.Δ. Βεργίνας Δήμου Βεργίνας. 3 


ΑΠΟΦΑΣΕΙ Σ 

Αριθμ. οικ. 98153/2435 π.ε. (1) 


Παραχώρηση κατά χρήση δημοσίων δασικών εκτάσεων 
στη θέση «Αγ. Παύλος» Τ.Δ. Νικητής Δήμου Σιθωνίας 
Ν. Χαλκιδικής, για την εγκατάσταση και λειτουργία 
παιδικής κατασκήνωσης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπάψη: 

1. Τις διατάξεις: 

α. Του άρθρου 18 του ν. 3208/2003 «Προστασία των 
δασικών οικοσυστημάτων, κατάρτιση δασολογίου, ρύθ¬ 
μιση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις» (ΦΕΚ Α' 303). 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ Α' 98). 

2. Την υπ’ αριθμ. ΔΙΔΚ/Φ.1/25873/1.10.2007 απόφαση του 
Πρωθυπουργού και του Υπουργού Εσωτερικών, «Ανά¬ 
θεση αρμοδιοτήτων στους Υφυπουργούς Εσωτερικών 
Χρήστο Ζώη και Αθανάσιο Νάκο (ΦΕΚ Β' 1950). 

3. Την υπ’ αριθμ. Γ.Π. οικ. 125549/4.10.2007 απόφαση 
του Πρωθυπουργού και του Υπουργού Υγείας και Κοι¬ 
νωνικής Αλληλεγγύης «Ανάθεση αρμοδιοτήτων στους 
Υφυπουργούς Υγείας και Κοινωνικής Αλληλεγγύης Γε¬ 


ώργιο Παπαγεωργίου και Γεώργιο Κωνσταντόπουλο» 
(ΦΕΚ Β' 1962). 

4. Την υπ’ αριθμ. Υ265/11.10.2007 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Κωνσταντίνο Κιλ- 
τίδη» (ΦΕΚ Β' 2016). 

5. Την υπ’ αριθμ. 114000/4377/29.12.2004 κοινή υπουρ¬ 
γική απόφαση του Υπουργού Αγροτικής Ανάπτυξης 
και Τροφίμων και του Υφυπουργού Οικονομίας και 
Οικονομικών «Απόφαση καθορισμού ανταλλάγμα¬ 
τος χρήσης για τις επεμβάσεις σε εκτάσεις δασι¬ 
κού χαρακτήρα» (ΦΕΚ 1996 Β'), όπως τροποποιήθηκε 
με τις υπ’ αριθμ. οικ.90440/21.3.2005 (ΦΕΚ 419 Β') και 
91384/1057/7.6.2007 (ΦΕΚ 955 Β') όμοιες κοινή υπουρ¬ 
γική απόφαση. 

6. Την υπ’ αριθμ. 38/15.9.2004 αίτηση της Ορθοδόξου 
Ιεραποστολικής και Φιλανθρωπικής Αδελφότητας «Αγία 
Ισαπόστολος Βερονίκη», με την οποία ζητά την παρα¬ 
χώρηση δημόσιας δασικής έκτασης για τη δημιουργία 
κατασκήνωσης, στη θέση «Αγ. Παύλος» περιοχής Τ.Δ. 
Νικητής Δήμου Σιθωνίας Νομού Χαλκιδικής. 

7. Την υπ’ αριθμ. 5621/5.11.2004 πράξη χαρακτηρισμού 
του Δασάρχη Πολυγύρου, σύμφωνα με την οποία οι 
προς παραχώρηση εκτάσεις είναι δασικές και υπάγο¬ 
νται από απόψεως ωφελιμότητας και λειτουργιών τις 
οποίες εξυπηρετούν στην παράγραφο Ιε’άρθρου 4 του 
V. 998/1979, όπως ισχύει. 

8. Το υπ’ αριθμ. 4391/04/14.1.2005 έγγραφο της Κτημα¬ 
τικής Υπηρεσίας Ν. Χαλκιδικής, σύμφωνα με το οποίο 
δεν υπάρχει διαθέσιμο δημόσιο ακίνητο στη θέση «Αγ. 
Παύλος» Τ.Δ. Νικητής Δήμου Σιθωνίας για δημιουργία 
κατασκήνωσης. 

9. Το υπ’ αριθμ. 05/16923/13.1.2005 έγγραφο της Δ/νσης 
Αγροτικής Ανάπτυξης της Νομαρχιακής Αυτ/σης Χαλκι¬ 
δικής, σύμφωνα με το οποίο δεν διαθέτει εκτάσεις για 
παραχώρηση στην εν λόγω περιοχή. 

10. Την υπ’ αριθμ. 2718/5.4.2006 απόφαση Περιφέρειας 
Κεντρικής Μακεδονίας, με την οποία εγκρίθηκαν οι πε¬ 
ριβαλλοντικοί όροι για την εγκατάσταση και λειτουργία 
κατασκήνωσης φιλανθρωπικού χαρακτήρα. 

11. Τα υπ’ αριθμ. 6548/29.6.2006 και 3081/23.3.2007 έγ¬ 
γραφα της Δ/νσης Δασών Περιφέρειας Κεντρικής Μα¬ 
κεδονίας με τα οποία προτείνεται η παραχώρηση δημό- 

σιας δασικής έκτασης για τη δημισυργία κατασκήνωσης 
από την αιτούσα ως άνω φιλανθρωπική αδελφότητα. 

12. Το Νο 1641251/17.5.2006 δελτίο κατάθεσης της Τρά¬ 
πεζας της Ελλάδας (πρακτ. Πολυγύρου) με το οποίο 
η αιτούσα κατέθεσε υπέρ του Κεντρικού Ταμείου Γε¬ 
ωργίας Κτηνοτροφίας και Δασών το ποσό των πέντε 
χιλιάδων επτακοσίων πενήντα τριών ΕυΓΟ και ενενήντα 
λεπτών (5.753,90), ως αντάλαγμα χρήσης για την επέμ¬ 
βαση στη δημόσια δασική έκταση, από το οποίο ποσό 
τα 4.220,54 ευρώ κατετέθησαν αχρεωστήτως, αφού 
το οφειλόμενο αντάλλαγμα ανέρχεται στο ποσό των 
1.533,36 € ήτοι 10,751 στρεμ. X 35 € X (συντελεστή Μ 
έτους 2008 = 16,30)]Χ ΧΑ =1.533,36 € 

13. Τα λοιπά στοιχεία του φακέλου, αποφασίζουμε: 

1. Παραχωρούμε κατά χρήση στην Ορθάδοξο Ιερα¬ 
ποστολική κ’ Φιλανθρωπική Αδελφότητα «Αγία Ισα- 
πόστολος Βερονίκη» δύο δημόσιες δασικές εκτάσεις 
εμβαδού 10.531,17 τ.μ. και 220,40 τ.μ. στη θέση «Αγιος 
Παύλος» περιοχής Τ.Α. Νικητής Λήμου Σιθωνίας, όπως 
απεικονίζονται στο τοπογραφικό διάγραμμα με ημε¬ 
ρομηνία Οκτώβριος 2004 και κλίμακα 1:1000 του Λα¬ 
σολόγου Στ. Παπαδόπουλου με στοιχεία περιμέτρου 

Α,Β,Γ,.Ψ,Ω,α,β,γ,δ,ε,ζ,η,θ,Α και ι,κ,λ,μ,ι αντίστοιχα, που 

θεωρήθηκε από τον Δασάρχη Πολυγύρου με σκοπά την 
εγκατάσταση και λειτουργία κατασκήνωσης φιλανθρω¬ 
πικού χαρακτήρα. 

2. Η παραχώρηση αυτή δεν συνεπάγεται μεταβολή 
του δασικού χαρακτήρα της έκτασης, διαρκεί όσο εκ¬ 
πληρώνεται ο σκοπός για τον οποίο γίνεται και δίδεται 
με τους κάτωθι άρους και υποχρεώσεις: 

α) Της συνεχούς λειτουργίας της κατασκήνωσης και 
της μη εγκατάλειψης αυτής πέραν της τριετίας. 

β) Της εφαρμογής των διατάξεων της παραγράφου 4 
άρθρου 18 του ν.3208/2003 και των παραγράφων 2 και 
3 άρθρου 19 του ν.3467/2006 (ΦΕΚ Α' 128). 

γ) Της διατήρησης, προστασίας και βελτίωσης της 
δασικής βλάστησης στην έκταση που δεν θα καταλαμ¬ 
βάνεται από κτιριακές ή άλλες εγκαταστάσεις και της 
μη υλοτομίας δασικών δέντρων χωρίς άδεια της τοπικής 
δασικής αρχής. 

δ) Της λήψης μέτρων πυρασφάλειας της έκτασης 
και των εγκαταστάσεων βάσει έγγραφων οδηγιών της 


Δασικής και Πυροσβεστικής Υπηρεσίας, τις οποίες θα 
ζητήσει η παραχωρησιούχος. 

ε) Της εκπαίδευσης των κατασκηνωτών σε θέματα 
προστασίας του δάσους, αναδασώσεων, ανάπτυξης 
φιλοδασικού πνεύματος κ.λπ., σε συνεργασία με το 
Δασαρχείο Πολυγύρου. 

στ) Η μη τήρηση των άρων και των υποχρεώσεων 
της παραχωρησιούχου συνεπάγεται την ανάκληση της 
απόφασης παραχώρησης, την έκπτωση και τη διοικητική 
της αποβολή από την έκταση, η οποία περιέρχεται μαζί 
με τα κτίσματα και τις εγκαταστάσεις στη διαχείριση 
της δασικής υπηρεσίας. 

3. Το δημόσιο δε φέρει καμία ευθύνη για τυχόν εκνί- 
κηση δικαιωμάτων τρίτων εν όλω ή εν μέρει επί της 
συγκεκριμένης έκτασης. 

4. Η παραχωρησιούχος αδελφάτητα θα πρέπει, με 
αίτηση της προς το Κ. Τ. Γ. Κ. και Δασών που θα υπο¬ 
βάλει δια του Δασαρχείου Πολυγύρου, να ζητήσει την 
επιστροφή του ποσού των 4.220,54 ευρώ ως αχρεωστή¬ 
τως καταβληθέντος. 

5. Η εν λάγω έκταση να παραδοθεί από το Δασαρ¬ 
χείο Πολυγύρου στην παραχωρησιούχο με πρωτόκολλο 
παράδοσης - παραλαβής, ένα αντίτυπο του οποίου να 
υποβληθεί στη Δ/νση Προστασίας Δασών και Φυσικού 
Περιβάλλοντος του Υπουργείου Αγροτικής Ανάπτυξης 
και Τροφίμων. 

6. Η τήρηση της παρούσας ανατίθεται στο Δασαρχείο 
Πολυγύρου. 

Από την παρούσα δεν προκαλείται δαπάνη σε βάρος 
του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2008 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΘ. ΝΑΚΟΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΥΦΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΚΩΝ/ΝΟΣ ΚΙΛΤΙΔΗΣ 

Αριθμ. 57910/1614 (2) 

Τροποποίηση ορίων μονίμου καταφυγίου Άγριας Ζωής 
στην περιοχή «ΛΑΠΑΝΑ» Δήμων Κορεστείων, Βιτσίου 
και Καστοριάς, Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1. Των άρθρων 253 και 254 του ν.δ. 86/1969 «Περί Δα¬ 
σικού Κώδικα». 

2. Τις διατάξεις του ν.δ. 996/1971 «Περί αντικαταστάσε- 
ως και συμπληρώσεως διατάξεων τινών του ν.δ. 86/1969 
«Περί Δασικού Κώδικα» και κωδικοποιήσεως». 

3. Τις διατάξεις του ν. 177/1975 (ΦΕΚ 205Α71975) «Περί 
αντικαταστάσεως και συμπληρώσεως διατάξεων τινών 
τσι ν.δ. 86/1969». 

4. Τσ άρθρα 57 τρσποποίηση και συμπλήρωση δια¬ 
τάξεων του ν.δ. 86/1969 του ν. 2637/1998 (ΦΕΚ 200Α7 
1996) «Σύσταση Οργανισμσύ Πιστσποίησης κ.λπ.) με το 
οποίο τροποποιήθηκαν τα άρθρα 253 και 254 του ν.δ. 
86/1969 όπως αυτά αντικαταστάθηκαν από τα άρθρα 3 
και 4 του ν. 177/1975. 

5. Την υπ’ αριθμ. 414985/29.11.1985 (ΦΕΚ 757Β718.12.1985) 
κοινή υπουργική απόφαση των Υφυπουργού Εθνικής 
Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας» όπως 
αυτή τροποποιήθηκε με τις 366599/16.12.1996 (ΦΕΚ 
1188Β731.12.1996) και 294283/23.12.1997 (ΦΕΚ 68Β74.2.1998) 
κοινές αποφάσεις των Υπουργών Εθνικής Οικονομίας 
και Γεωργίας. 

6. Τις διατάξεις της κοινής υπουργικής απόφασης 
33318/3028/11.12.1998 (ΦΕΚ 1289/ΒΊ998) «Καθορισμός μέ¬ 
τρων και διαδικασιών για τη διατήρηση των φυσικών 
οικοτόπων», με την σποία ενσωματώθηκε στο Εθνικό Δί¬ 
καιο η οδηγία 92/43/ΕΟΚ «Για τη διατήρηση των φυσικών 
οικοτόπων καθώς και της άγριας πανίδας και χλωρίδας 
«και η οδηγία 97/62/Ε.Κ. του Συμβουλίου της 27.10.1997 για 
την τεχνική και επιστημονική αναπροσαρμογή της οδηγί¬ 
ας 92/43/Ε.Ο.Κ. «για τη διατήρηση των φυσικών οικοτόπων 
καθώς και της άγριας πανίδας και χλωρίδας». 

7. Τ ις διατάξεις της Διεθνούς Σύμβασης της Βέρνης, 
όπως κυρώθηκε με το ν. 1335/1983 «Κύρωση διεθνούς 
σύμβασης για τη διατήρηση της άγριας ζωής και του 
φυσικού περιβάλλοντος της Ευρώπης» (ΦΕΚ 32Α7 
14.3.1983) 

8. Τις διατάξεις της Σύμβασης για τη βιολσγική ποι¬ 
κιλότητα, όπως κυρώθηκε με το ν. 2204/1994, «Κύρωση 
σύμβασης για τη βιολσγική ποικιλότητα» και ιδίως του 
άρθρου 8 αυτής (ΦΕΚ 5Α/15.4.1994). 

9. Τ ις διατάξεις της Διεθνούς Σύμβασης της Βόννης, 
όπως κυρώθηκε με τσ ν. 2719/1999 «Κύρωση της Διε¬ 
θνούς Σύμβασης για τη διατήρηση των απσδημητικών 
της άγριας πανίδας» (ΦΕΚ 106Α726.5.1999). 

10. Τσ π.δ. 67/1981 (ΦΕΚ 23Α/..1.1981) «Περί προστασί¬ 
ας της αυτσφυσύς χλωρίδας και άγριας πανίδας και 
καθσρισμσύ διαδικασίας συντσνισμσύ και ελέγχου 
της ερεύνης επ’ αυτών», όπως διορθώθηκε στο ΦΕΚ 
43βΑ/18.2.1981. 

11. Την υπ’ αριθμ. 22/ΔΑΣ/4424/17.7.2001 (ΦΕΚ 1103Β/2001) 
απόφαση Γ ενικού Γ ραμματέα Περιφέρειας Δυτικής Μα¬ 
κεδονίας με την οποία ιδρύθηκε το Μόνιμο Καταφύγιο 
Άγριας Ζωής στην περισχή «Λάπανο» Δήμων Καστοριάς 


- Κορεστείων, Νομού Καστοριάς, Περιφέρειας Δυτικής 
Μακεδονίας. 

12 Τις υπ’ αριθμ. 89880/1506/31.3.2000, 104269/4631/ 
18.10.2000,107959/5344/1.12.2000 και 102132/4358/26.8.2005 
Εγκυκλίους του Γ ενικού Δ/ντή Δασών και Φ.Π. περί «Κα¬ 
ταφυγίων Άγριας Ζωής». 

13. Τις διατάξεις του ν. 2218/1994 (ΦΕΚ 90Α71994) «Ίδρυ¬ 
ση Νομαρχιακής Αυτοδιοίκησης, τρσπσποίηση διατά¬ 
ξεων για την Α/θμια Αυτοδισίκηση κ.λπ.» όπως αυτές 
συμπληρώθηκαν με τις διατάξεις του ν. 2240/1994 (ΦΕΚ 
153Α71994) «Συμπλήρωση διατάξεων για τη Νομαρχιακή 
Αυτοδιοίκηση κ.λπ.». 

14. Τις διατάξεις του ν. 2503/30.5.1997 «Διοίκηση, ορ¬ 
γάνωση κ.λπ. της Περιφέρειας». 

15. Την υπ’ αριθμ. 22/ΔΑΣ/57357/3173/9.6.2008 εισήγηση 
της Δ/νσης Δασών Καστσριάς με την σπσία συνυπσ- 
βάλλεται και η προβλεπομένη ΕΚΘΕΣΗ-ΕΙΣΗΓΗΣΗ της 
Δασσλόγσυ Αεζίμη Αθανασίας για την ανάγκη τρσπο- 
ποίησης των ορίων Καταφυγίου Άγριας Ζωής στην πε- 
ρισχή «Λάπανα» Δήμων Καστοριάς - Κορεστείων, για 
τους λόγους που αναλυτικά αναφέρονται σ’ αυτήν, ως 
και την σύμφωνη γνώμη της Δ/νσης Δασών Περιφ. Δυτ. 
Μακεδσνίας, απσφασίζσυμε: 

1 Τροπσποιούμε τα όρια του υφισταμένου μονίμου 
καταφυγίου άγριας ζωής στην περιοχή «Λάπανα» Δήμων 
Καστοριάς - Κορεστείων, Νσμού Καστοριάς, Περιφέ¬ 
ρειας Δυτικής Μακεδονίας, με την αποκοπή τμήματος 
του υφισταμένου καταφυγίου που περιλαμβάνει το σύ¬ 
νολο σχεδόν των καλλιεργούμενων εκτάσεων και την 
πρσσθήκη συνεχόμενης έκτασης, η οπσία νέα έκταση 
λόγω της πλουσιότερης βλάστησης κρίνεται απαραί¬ 
τητη και καταλληλότερη για τη διατρσφή, διαχείμαση, 
αναπαραγωγή και τη διάσωση των ειδών της άγριας 
πανίδας που διαβιούν. 

2. Τα όρια ίου τροποποιημένου καταφυγίου άγριας 
ζωής η συνολική έκταση του οποίου ανέρχεται σε 32.061 
στρ., απεικσνίζονται στον επισυναπτόμενο χάρτη κλίμα¬ 
κας 1:50.000 της Δ/νσης Δασών Καστοριάς, και ορίζονται 
ως εξής: 

Αρχίζουν από τη θέση «Χάνι Μπιρίκι» και ακολουθώ¬ 
ντας προς Βορρά το δεξιό πρανές της εθνικής - επαρ¬ 
χιακής οδού «Καστοριά - Απόσκεπος - Γαύρος - Φλώ¬ 
ρινα» φθάνει στο ρέμα «Μελά», όπου στρέφεται δεξιά 
και ακολσυθώντας με ΒΑ κατεύθυνση το ρέμα ανοδικά 
μέχρι τον οικισμό του Μαυρόκαμπου. Στη συνέχεια με 
κατεύθυνση Α ακολουθεί το δεξιό πρανές του δασικού 
δρόμου (χωματόδρομου) μέχρι να συναντήσει τον επαρ¬ 
χιακό δρόμο «Βυσσινιάς - Αγ. Αντωνίου». Εκεί στρέφεται 
δεξιά και ακολουθεί με Ν κατεύθυνση το δεξιό πρανές 
του επαρχιακού δρόμου μέχρι τη διασταύρωση με τον 
επαρχιακό δρόμο «Βυσσινιά - Σιδηροχώρι», τσν σποίο 
ακσλουθεί μέχρι τον οικισμό του Σιδηροχωρίου. Από τον 
οικισμό με κατεύθυνση ΒΔ και Δ ακολουθεί ανοδικά το 
δεξιό πρανές του δασικού δρόμου, ο οποίος διέρχεται 
από τον αυχένα με υψόμετρο 1297. Συνεχίζει δεξιά με 
κατεύθυνση ΝΔ ακσλουθώντας τσ δεξιό πρανές της 
δασικής σδσύ πσυ κατέρχεται στη δασική θέση «Φρύδι» 
και καταλήγει στην εθνική - επαρχιακή οδό «Καστοριά 

- Απόσκεπος - Γ αύρος -Φλώρινα», όπου στρέφεται δε¬ 
ξιά και ακολουθεί με ΒΔ κατεύθυνση το δεξιό πρανές 
της εθνικής -επαρχιακής οδού «Καστοριά - Απόσκεπος 

- Γαύρος - Φλώρινα» φθάνει στη θέση «Χάνι Μπιρίκι» 
από όπου και άρχονται τα όρια. 

3. Εντός του Καταφυγίου Αγριας Ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδσυς άγριας πανί¬ 
δας για μη ερευνητικσύς σκαπούς, η καταστροφή κάθε 
είδους ζώνης με φυσική βλάστηση, η καταστροφή των 
ζωντανών φυτοφρακτών, η αμμοληψία, η αποστράγγιση 
και αποξήρανση ελωδων εκτάσεων, η ρύπανση των υδα¬ 
τικών πόρων και η ένταξη έκτασης καταφυγίου άγριας 
ζωής σε πολεσδσμικά ή ρυμοτσμικό σχεδίασμά. 

Η εκτέλεση έργων ή εργασιών και ιδίως, αλιευτικά 
έργα, έργα αναδασμσύ, τουριστικές και βισμηχανικές 
εγκαταστάσεις, κατασκηνώσεις, λατσμεία και δρά- 
μσι, εκτελσύνται αφού προηγουμένως έχει υποβλη¬ 
θεί αντίστοιχη μελέτη περιβαλλοντικών επιπτώσεων 
όπως προβλέπεται από την κοινή υπουργική απόφαση 
15393/2332/2002. Εάν τσ έργσ ή η δραστηριότητα εντός 
του καταφυγίου άγριας ζωής δεν περιλαμβάνεται στην 
ανωτέρω κοινή υπουργική απάφαση η Περιφερειακή 
Δασική Υπηρεσία θα διαβιβάζει το αίτημα ταυ ενδιαφε¬ 
ρομένου στο ΠΕΧΩΔΕ εισηγούμενη την κατάταξη του 
στην Α' ή Β' ΚΑΤΗΓΟΡΙΑ, το οποίο είναι και αρμάδιο 
να εκδώσει στη συνέχεια τη σχετική απάφαση κατάτα¬ 
ξης ταυ έργσυ. Κατ’ εξαίρεση επιτρέπεται η σύλληψη 
ειδών της άγριας πανίδας και η μεταφορά τους προς 
εμπλουτισμά άλλων καταλλήλων περιοχών μάνο απά 
τη Δασική Υπηρεσία. 

Με Απόφαση μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευθεί ή να τεθούν 


όροι ή περιορισμοί στην άσκηση της αλιείας, γεωργίας, 
βσσκής, υλστσμίας, χρήσης των αρωματικών, βαφικών, 
αρτυματικών, μελισσσκομικών και ανθοκομικών-διακο- 
σμητικών φυτών για εμπορικούς σκοπούς. 

4. Η τήρηση της παρούσας ανατίθεται στα άργανα 
της Δασικής Υπηρεσίας, της Ελληνικής Αστυνομίας, 
της Αγροφυλακής, τους Δημοτικούς και Κοινοτι¬ 
κούς υπαλλήλους (άρθρο 289 παρ. 1 ν.δ. 86/1969) 
και τις Κυνηγετικές Οργανώσεις, σι δε παραβάτες 
τιμωρούνται με τις ποινές που προβλέπονται από 
τις διατάξεις της Δασικής Νομσθεσίας (παρ. 9 και 
18 του αρθρ. 287 ν.δ. 86/1969 και της υπ’ αριθμ. 
414985/29.11.1985 (ΦΕΚ 757/Β718.12.1985) κοινής απά- 
φασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας», όπως αυτή τροπο¬ 
ποιήθηκε και ισχύει σήμερα). 

5 Από τις διατάξεις της παρούσας δεν πρακαλείται 
δαπάνη σε βάρος του Κρατικού Προϋπολογισμού. 

6 Η ισχύς της παρσύσας άρχεται απά της δημοσιεύ- 
σεως της στην Εφημερίδα της Κυβερνήσεως. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Κοζάνη, 10 Ιουλίου 2008 

Ο Γενικάς Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό Ύ 8% 

Αριθμ. 1451 (3) 

Κήρυξη ως αναδασωτέας έκτασης 2518,03 τμ., στη θέση 
«Κάρυά» Δημοτικής δασικής έκτασης, στο ΔΔ. Βερ¬ 
γίνας Δήμου Βεργίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 . Την παρ. 3 του 117 του Συντάγματος της χώρας. 

2 . Τις περί διοικητικής αποκέντρωσης διατάξεις του 
V. 3200/1955. 

3 . Τις διατάξεις του ν. 998/1979 «Περί προστασίας δα¬ 
σών και δασικών εν γένει εκτάσεων» και ειδικότερα: 

α) του άρθρου 41 παρ. 1 

β) του άρθρου 38 παρ. 1 

γ) του άρθρου 70 όπως συμπληρώθηκε με το άρθρο 
12 παρ. 2 του ν. 2040/1992 και αντικαταστάθηκε με την 
παράγραφο 15 του άρθρου 1 του ν. 3208/2003. 

4 Τις διαταγές του Υπ. Γεωργίας: 

α) 160417/1180/1980, 

β) 182447/3049/1980, 

γ) 154659/1982. 

5 . Τις διατάξεις του ν. 2218/1994 «Περί ίδρυσης Νο¬ 
μαρχιακής αυτοδιοίκησης κ.λπ.», και τα άρθρα 4 παρ. 7 
και 6 του ν. 2240/1994 «Συμπλήρωση διατάξεων για τη 
Νομ. αυτ/ση κ.λπ.». 

6 . Το V. 2503/1997 «Διοίκηση, οργάνωση , στελέχωση 
της Περιφέρειας κ.λπ.». 

7. Την με υπ’ αριθμ. 5631/26.7.2000 (ΟΡΘΗ ΕΠΑΝΑΛΗΨΗ) 
απόφαση του Γ ενικού Γ ραμματέα Περιφέρειας Κεντρι¬ 


κής Μακεδονίας «Ορισμός εισηγητών και μεταβίβαση 
εξουσίας υπογραφής Μ.Ε.Γ.Γ.Π.Κ.Μ.κ.λπ.». 

8. Την με υπ’ αριθμ. 2498/7.7.2007 πρόταση του Δασαρ¬ 
χείου Βέροιας περί κήρυξης αναδασωτέας της αναφε- 
ρόμενης στο θέμα έκτασης, αποφασίζουμε: 

Κηρύσσουμε αναδασωτέα με σκοπό τη φυσική ανα¬ 
γέννηση της δασικής βλάστησης έκταση δάσους 2518,03 
τ.μ. στη θέση «Κάρυά» σε Δημοτική δασική έκταση ,στο 
Δ.Δ. Βεργίνας του Δήμου Βεργίνας, που διαπιστώθηκε 
ότι εκχερσώθηκε στις 14.4.2008. 

Η έκταση αυτή προσδιορίζεται από τα στοιχεία 1-2- 

.9-19-20-....25-30-35-52-54-51-56-68-60-65-67-66-100-101- 

61-59-58-57-1, εξαιρουμένης της έκτασης του νερόμυλου 
με στοιχεία 69-12-70-13-71-72-73-37-38-39-50-49-47-46- 
41-4214-15-69 όπως φαίνεται στο συνημμένο διάγραμμα, 
και η θέση της είναι σημειωμένη στο απόσπασμα φύλλου 
δασικού χάρτη κλ. 1 50.000 τα οποία αποτελούν αναπό¬ 
σπαστο μέρος της απόφασης αυτής και έχει όρια: 

Ανατολικά: Τεμ. 670 Αγροκτήματος Βεργίνας και δρό- 

μος. 

Δυτικά: Δημοτική έκταση-δάσος (τεμ. 1141γ Αγροκτή¬ 
ματος Βεργίνας). 

Βόρεια:.... » 

Νότια:.... » 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 11 Ιουλίου 2008 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΙΟΡΔΑΝΗΣ ΟΥΖΟΥΝΙΔΗΣ 







Στο οιιοίο φαίνεται η παράνομα εκχερσιοθείσα δασική έκταση, στην δασική θέση 
«Κάρυά» του αγροκτήματος Βεργίνοι; Ο.Δ. 1930. 

ΚΛΙΜΑΚΑ 1:1000 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 55% 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

